བོད་ཀྱི་དཔེ་མཛོད་ཁང་གིས་བོད་ཀྱི་སྒྱུ་རྩལ་དང༌།སྣང་བརྙན།ཕྱག་དཔེ།ཐང་གཔར་རིས།དེ་བཞིན་བོད་ཀྱི་རིག་གཞུང་གི་ཁྱད་ཆོས་སུ་གྱུར་པའི་རིག་དངོས་སྣ་ཚོགས་ཤིག་གཅེས་ཉར་བྱེད་སའི་མཛོད་ཁང་ལྟ་བུར་ཞབས་འདེགས་སྒྲུབ་ཀྱི་ཡོད།འདིར་དཔེ་མཛོད་འབའ་ཞིག་མིན་པར་འགྲེམས་སྟོན་ཁང་དང་ཡིག་མཛོད་ཀྱང་ཡོད།ལྷག་པར་དུ་རིག་གཞུང་དང་ཤེས་ཡོན་སློབ་གཉེར་བྱེད་སའི་ཤེས་ཡོན་བསྟི་གནས་ཤིག་ཡིན་པར་མ་ཟད་འདི་ག་བོད་ཀྱི་དཔེ་མཛོད་ཁང་དུ་ལོ་ལྟར་བགྲོ་གླེང་དང༌།ཚོགས་འདུ།ཟབ་སྦྱོང༌།གཏམ་བཤད་སོགས་གཅིག་མཇུག་གཉིས་མཐུད་ཀྱིས་ལས་གཞིའི་རྣམ་གྲངས་མང་པོ་གཉེར་བཞིན་མཆིས།དེ་དག་ལ་བརྟེན་ནས་ཉམས་ཞིབ་དང་ཤེས་ཡོན་སྤེལ་རེས་ཀྱི་ཁོར་ཡུག་གོང་མཐོར་གཏོང་རྒྱུའི་སྒོ་མོ་ཕྱེ་ཡོད།